Imagini noi cu turiști străini înșelați în Centrul Vechi din București. Cum erau păcăliți de angajații din baruri
Imagini noi din dosarul mamut al turiștilor înșelați în Centrul Vechi din Capitală. În filmări se vede cum bărbații erau abordați de mai multe tinere, în barurile și cluburile din zona frecventată mai ales de străini și apoi erau lăsați fără bani. Încă 9 persoane au fost săltate după ce, în iunie, au avut loc primele descinderi. Anchetatorii au audiat mai mulți turiști și au aflat că sunt și mai mulți barmani sau ospătari care i-au tras pe sfoară, profitând de faptul că erau sub influența alcoolului.